open-index/open-wikipedia-markdown huggingface dataset:
Clément Janequin

**Clément Janequin** () var ein fransk komponist frå renessansen. I lag med Claudin de Sermisy forma han ut parisar-chansonen som genre, og songane hans fekk stor utbreiing i samtida, ikkje minst på grunn av prentekunsta. Han var tidleg ute med lydmåling og program-musikk. 

## Liv
Janequin var fødd 1485 i Châtellerault, nær Poitiers vest i Frankrike. Janequin var aldri tilsett fast ved eit sentralt fyrstehoff, og dette skil han monaleg frå andre komponistar i tida. Han hadde ei rad mindre stillingar over stuttare tid, men vart stødd av høgtståande folk. Han var klerk i Bordeaux kring 1505, og arbeidde under biskopen i byen fram til 1523. Stillinga hans var ikkje god, og han klaga ofte over låg løn. Frå 1530 var han i Anjou, og fekk i røynda ikkje skikk på stillinga før i 1548, då han vart tilsett i Paris. Her levde han godt dei siste ti åra av livet, og vart vidkjend.

## Verk

Musikken til Janequin vart tidleg spreidd, og vart snart verdsett i vide krinsar. Mykje av verket hans er sekulært, og handlar om kvardagslege emne. Han skreiv lite kyrkjemusikk, berre to messer og ein motett, medan 250 verdslege songar lever etter han. Mange av desse vart prenta av Pierre Attaignant. Janequin er mest kjend for lange programmatiske stykke, som kan vara opp til 8 minutt. Han let songarane herme fuglesong eller kvendesludring. Det mest kjende stykket i denne stilen, *La battaille* (slaget), er ei skildring av slaget ved Marignano i 1515, då franske troppar vann over sveitsiske leigeherar nord i Italia. Stykket er eit av dei mest nytta Janequin-verka i dag. 

Seint i livet tonesette han ein rad med dikt i protestantisk tradisjon. Dette peikar mot at han kan ha vore påverka av Jean Calvin. Han laga ei rad med salmetonar til tekstar av Clément Marot. 

## Kjelder

* *Denne artikkelen bygger på «[[:en:Clément Janequin|Clément Janequin]]» frå , den 5. mars 2009.*
Pit stop

**Pit stop** er i motorsport når ein konkuransebil stansar under eit løp for å få utføyrd vedlikehald av bilen. Eit pit stop inneber som oftast skifte av dekk, påfyll av bensin og i somme tilfelle, mindre reparasjonar.
Ragnhild Aamodt

**Ragnhild Aamodt** () er ein norsk handballspelar frå Sarpsborg.  Ho spelar for den danske handballklubben FC Midtjylland Håndbold og for det norske kvinnelandslaget i handball.

Ho debuterte på landslaget i 2002. Per januar 2009 hadde ho spelt i 133 landskampar og scora 314 mål. 

## Merittar
*VM 2003: Nr 6 med Noreg
*EM 2004: Gullmedalje etter 27–25 mot Danmark
*VM 2005: Nr 9 med Noreg
*EM 2006: Gullmedalje etter 27–24 mot Russland
*VM 2007: Sølvmedalje etter 24–29 mot Russland
*OL 2008: Gullmedalje etter 34–27 mot Russland
*EM 2008: Gullmedalje etter 34–21 mot Spania
Erik Anker

**Erik Anker** () var ein norsk seglar frå Halden som konkurrerte under dei olympiske sommarleikane i 1928.

Han var mannskap om bord den norske båten «Norna», som vann gullmedaljen i 6 metersklassen. Mannskapet på «Norna» var faren Johan Anker, kronprins Olav, Erik Anker og Håkon Bryhn.

## Bakgrunnsstoff
* Erik Anker i olympedia.org
Doksologi

Ein **doksologi** (av gresk *doxa* (δόξα) 'ære' og 
*logos*, 'ord, utsegn' er ei kort lovprisingsbøn.

Den store doksologien, *[[Gloria in Excelsis Deo]],* *Ære vere Gud i det høgste...* er ein del av messoratoriet i Den katolske kyrkja. Den litle doksologien, *[[Gloria Patri]]*, *Ære vere Faderen og Sonen og Den heilige ande...* er eit obligatorisk innskot i det katolske *[[introitus]]*. *Gloria Patri* avsluttar alle bibelske salmar i den katolske kyrkja. 

Fader vår vert avslutta med ein doksologi: *For riket er ditt, og makta og æra, i all æve* som ikkje står i bibelteksten i Matteus 6:9-13 . Nattverdsbøna vert òg avslutta med ein doksologi.


* *Denne artikkelen bygger på «[[:sv:Doxologi|Doxologi]]» frå , den 5. mars 2009.*
Jackson i Mississippi

**Jackson** er hovudstaden og største byen i delstaten Mississippi. Jackson vart oppkalla etter Andrew Jackson, som var president i USA frå 1829 til 1837. I 2000 vart det estimert at hann hadde 184 256 innbyggjarar. Byen vart grunnlegt i 1822.

## Bakgrunnsstoff

* Offisiell nettstad
Dovecot

**Dovecot** er ein IMAP- og POP3-tenar som nyttar e-postboksformata mbox og Maildir.

Dovecot er ein av dei få e-posttenarane som støttar DIGEST-MD5—og CRAM-MD5, som nyttar ein mindre trygg kryptering enn DIGEST—autentisering av brukarane.

Andre funksjonar inkluderer TLS, IPv6, Maildir++, og sortering/søk frå tenaren.

Lite dokumentasjon er tilgjengeleg på norsk.

## Kjelder

## Bakgrunnsstoff
* ''The Dovecot Wiki''
Annfrid

**Annfrid** er eit kvinnenamn opphavleg sett saman av dei norrøne namneledda Arn-, 'ørn', og *[[-frid]]*, 'vakker'. Det er ein variant av Arnfrid, men kan òg minna om namn som Ann og Anne, som har ulikt opphav.

Annfrid har norsk namnedag den 6. mars.

Det er rundt 200 kvinner som heiter Annfrid i Noreg.

## Kjelder
* norskenavn.no
Andor

**Andor** er ei nyare form av det norske mannsnamnet *Arndor* (norrønt *Arnþórr* eller *Arnþor*), som har opphav i det norrøne ordet *[[Arn-|ari]]*, 'ørn', og gudenamnet *Þórr* (Tor). Andor er også ein variant av det ungarske namnet András, norsk Andreas, som har opphav i greske *andrós*, 'mann'.

Andor har namnedag den 6. mars.

Andre norrøne variantar av namnet er *Arndórr* og *Arnórr*, der siste har gjeve opphav til mannsnmvnet *Arnor* (islandsk og færøysk *Arnór*) og kvinnenamnet *Arnora* (islandsk og færøysk *Arnóra*).

Det er 182 menn som heiter Andor i Noreg (2009).

## Namneberarar
* Andor Gábor (1884–1953), ungarsk redaktør og forfattar
* Andor Weininger (1899–1986), USA-amerikansk kunstnar og arkitekt
* Andor Lilienthal (f. 1911), ungarsk stormeister i sjakk 
* Andor Foldes (1913–1992), USA-amerikansk pianist
* Bjørn Andor Drage (f. 1959), norsk komponist og musikar

## Kjelder

* *Denne artikkelen bygger på «[[:nb:Andor|Andor]]» frå , den 6. mars 2009.* 
 

## Bakgrunnsstoff
* Norskenavn.no om Andor
Are

**Are** er eit mannsnamn avleidd av det norrøne Ari. Namnet kjem frå det norrøne ordet *ari*, 'ørn'. Are er også brukt som etternamn, men svært sjeldan.

Are har namnedag den 7. mars.

## Bruk

I Noreg i nyare tid var Are mest populært som døypenavn på 1970-talet, då over 0,15 % av nyfødde gutar fekk namnet. Ari er eit vanleg namn på Island, der det er brukt av 0,28&nbsp; %.

I Noreg var det 2&nbsp;307 menn som heitte Are og 184 som heitte Ari i 2009.

## Namneberarar
* Are Torgilsson Frode (1067-1148), islandsk historikar
* Are Kalvø (f. 1969), norsk forfattar og satirikar
* Are Sende Osen (f. 1970), norsk programleiar
* Are Strandli (f. 1988), norsk roar
* Ari Behn (f. 1972), norsk forfattar

### Etternamn
* Dirk van Are (d. 1212), biskop og leiar av Utrecht

## Sjå òg
* Namnedelen Arn-
* Arne

## Kjelder


* *Denne artikkelen bygger på «[[:nb:Are|Are]]» frå , den 6. mars 2009.*
Arnfrid

**Arnfrid** er eit kvinnenamn sett saman av dei norrøne namneledda Arn-, 'ørn', og *[[-frid]]*, 'vakker'. Annfrid er ein variant av namnet.

Det er 93 kvinner som heiter Arnfrid i Noreg (2009).

## Kjelder

* norskenavn.no
The Omni Group

**The Omni Group** er eit programvareselskap som utviklar kommersielle produktivitetsverktøy eksklusivt for Mac OS X.

Programvara frå *The Omni Group* er bygga etter oppgåvemetodikken og -teknikkar for å oppnå produktivitet i personlege- og profesjonelle situasjonar utan stress. Teknikkane kjem frå boka *[[Få ting gjort]]* av David Allen, med inspirasjon frå brukargrensesnitt-guru Merlin Mann.

Mange av brukarane seier programvara frå The Omni Group, spesielt OmniGraffle og OmniOutliner, er utmerka eksemplar på gode brukargrensesnitt. The Omni Group har vunne fleire prisar for OmniWeb og OmniGraffle. Blant anna vann OmniWeb versjon 4.0 prisen for *Beste Mac OS X Brukaroppleving* og *Beste Nye Mac OS X Produkt* under Apple Design Awards på Macintosh Worldwide Developers Conference i 2001. OmniGraffle versjon 2.0 vann også to Apple Design Awards i 2002.

## Programmar
* **OmniFocus** – populær personleg oppgåveplanleggar
* **OmniGraffle** – oppgåve- og idéplanlegging med skjematisk figurar
* **OmniOutliner** – idéorganiserer
* **OmniPlan** – prosjektplanleggar
* **OmniWeb** – avansert nettlesar

## Kjelder

## Bakgrunnsstoff
*
Berge på Fedje

**Berge** (uttale *bærje*) er ein gard nordaust på Fedje, på nordvestsida av Rognsvåg, aust for Tangane. 

Skrivemåten har variert mellom Berge og Berget, men frå starten av vart garden kalla Ingeborgplassen. Dette var truleg etter ei Ingeborg som var med og rydda han. Dette tidlege namnet vart nytta oppover i matrikkelen, men i kyrkjebøkene vart alltid Berget nytta. 

Plassen er av dei yngre på Fedje og vart nemnd første gong i matrikkelen i 1665, der det står om Ingeborgplassen at han «ligger gandske øde og ubebygd». Namnet Berge kjem truleg av at det er berglendt her, og dette var igjen truleg årsaka til at garden vart rydda så seint. 

Berge har heile tida vore drive som eitt bruk, bortsett frå ein periode frå 1815 til 1834 då det var to bruk her. På 1900-talet vart det frådelt to tomter. 

## Kjelder
*
Børen

**Børen** er ein gard nord på Fedje. Namnet vart lenge skrive som Børilde, og har same tydinga som Børilden på Austrheim. I følgje O. Rygh kjem det av «byrel» som tyder han å bere med, til dømes på ei kiste. Terrenget her kan minne om ein slik hank. Andre skrivemåtar har vore Børren. 

Det var eitt bruk på Børen. Fram til 1812 vart det drive som eit vanleg bruk, men vart så drive meir som ein husmannsplass. 

Familen Kahrs eigde heile Fedje, men då dei i 1875 selde Fedje til Fedje Torvkompagni heldt dei unna Børen og Vestkanten. Same året vart garden delt i tre. Den eine tredjedelen vart nytta i lag med Kræmmarholmen av familien Kahrs. Det var husmannsplass på Børen fram til 1915. Det er utskilt fleire tomtar på området som no berre vert kalla Børhaugen (uttale *Børhøyen*)

## Kjelder
* 

### Fotnotar
Karlshamns kommun

**Karlshamns kommune** er ein kommune i Blekinge län i Sverige. Kommunen grensar i vest til Olofströms kommun og Sölvesborgs kommun, i aust til Ronneby kommun og i nord til Tingsryds kommun i Kronobergs län. Administrasjonssenteret i kommunen er Karlshamn.

I kommunen finn ein ein av dei største skjergardane i Blekinge, Hällaryds skärgård. Nord for skjergarden ligg det eit eit platålandskap med markerte sprekkedalar i retning nord–sør.

Kommunen har fleire typar industri, som produksjon av sprit (spesielt punsj), sanitærutstyr, elektrisk og elektronisk utstyr og sportsfiskeutstyr (ABU Garcia). Han inneheld òg eit stort varmekraftverk.

## Adminstrativ historikk
I 1863, då dei svenske kommunalforordningane tredde i kraft, var området samansett av Karlshamns stad og fem sokn. I år 1881 kom endå ein *[[landkommune]]* til, Ringamåla, gjennom utbryting frå Asarum. Ved kommunereforma i 1952 vart «storkommunane» Hällaryd (av kommunane Hällaryd og Åryd), Asarum (gjennom gjenforeining av Asarum och Ringamåla) og Mörrum (av kommunane Elleholm og Mörrum) oppretta. I 1967 vart Karlshamns *stad* slått saman med Asarum, Hällaryd og Mörrum. Allereie fire år før einskapleg kommunetype vart innført, hadde altså Karlshamns kommun fått si noverande form.

## Kommunevåpenet
Blasonering: *Eit skjold med bølgjedeling i gull, der ei oppstigande svart løve med raud tunge og raude klør held eit ståande svart anker med begge frampotane, samt i grønt*.

Byvåpenet til Karlshamn vart fastsett allereie i privilegiebrevet frå 1666. Det same våpenet vart i 1974 registrert for Karlshamns kommun. Asarum og Mörrum hadde begge våpen frå 1940-talet, og desse vart ugyldige.

## Tettstader
Det er seks tettstader i Karlshamns kommun. Ein mindre del av tettstaden Pukavik ligg også i kommunen, men den største delen ligg i Sölvesborgs kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

## Kjelder
* Artikkelen var opphavleg basert på ei omsetjing av «Karlshamns kommun» på Wikipedia på svensk.
* «Karlshamn» på Store Norske Leksikon.

## Fotnote
Tangane

**Tangane** er ein gard nord på Fedje. Tangane er delt i dei tre bruka Nord-Tangen, Midt-Tangen og Nedst-Tangen, som strekkjer seg frå Kyrkjevågen til Rognsvågen. Aust for Tangane ligg Berge og i vest ligg Opphaugen og Børen. Dei tre bruka ligg på ei rekkje slik som namna seier med Nedst-Tangane som det sørlegaste. Namnet tyder ei landtunge som strekkjer seg ut i sjøen. 

Tangen vart første gong nemnd i skriftlege kjelder i 1563

## Nord-Tangen
Nord-Tangen (uttale *nortånjenn*) er som namnet seier det nordlegaste av dei tre bruka. Tidlegare var namnet Tangen Nordre. Skattelistene i 1637 var første gongen det vart gjort skilnad mellom Tangane. Den gongen vart namnet skrive *Yttertange*. Seinare har ein skrive namnet som Nor Tonge, Nord Tongen, Nordre Tangen og Nore Tangen. 

## Midt-Tangen
Midt-Tangen (uttale *mitånjenn*) ligg mellom dei to andre bruka i Tangane. Det har truleg vorte frådelt Nordre Tangen. Namnet Midt-Tangen kom første gongen i bruk i 1723, for å skilje det frå det nordlege bruket. Tidlegare vart det kalla *Tangen midtre*. 

## Nedst-Tangen
Nedst-Tangen (uttale *nestånjenn*) er det sørlegaste av dei tre. Det tidlegare namnet var Tangen Indre, som var i bruk første gong i 1645. Stundom vart òg namnet Søre Tangen nytta. 

## Kjelder
*
Vika på Fedje

**Vika** (uttalt *vi´kjæ*) er eit bruk på Fedje i Fedje. Som namnet viser til ligg bruket ved ei vik, i Kyrkjevågen. Bruket ligg mellom Stuberg og Brotet, og med Opphaugen bortanfor.

Skrivemåten har oppgjennom vore Wigenn, Wiigh, Wigen, Wiigen, Wig, Wiig, Vigen og Viken. Det vart teke opp stadnamnsak i 1996-1997, og den noverande skrivemåten vart då den einaste godkjente skrivemåten. Bruket vart første gongen nemnd i 1563. 

Det har heile tida vore eitt hovudbruk i Vika. I seinare tid har det vorte frådelt nokre tomter. Steinborg vart mellom anna skild ut frå denne eigedomen. 

## Kjelder

*
Steinborg

**Steinborg** er ein gard nord på Fedje som ligg sentralt i hovudhamna i Kyrkjevågen. Garden vart skilt ut frå Vika i 1889 då det vart starta opp handel her. Ein del av materiala til forretninga som vart bygd då, kom frå den gamle kyrkja på Fedje, som vart riven då det vart bygd ny kyrkje i 1888. 

Feie Fiskarlag fekk skøyte her i 1955. I 1961 vart det bygd eit industribygg på eigedomen av Fedje Fryseri AS, der det vart drive fiskemottak og fiskeforedling. Selskapet gjekk konkurs i 1984 og Fedje kommune tok over bruket. I dag er dette kommunal kai og lagerbygg som har vore nytta som bensinstasjon. Industribygget har i dag vorte ein del av Muren. 

På 1970-talet vart dei gamle forretnings- og bakeribygga rivne ned. 

## Kjelder
*
Håkon Barfod

**Håkon Barfod** () var ein norsk seglar frå Oslo, som konkurrerte under dei olympiske sommarleikane i 1948. Saman med Thor Thorvaldsen og Sigve Lie var han mannskap ombord på den norske båten *Pan*, som vann gullmedalje.

Barfod konkurrerte og under sommarleikane i 1952. Då vann han også gullmedalje med båten *Pan*.

## Kjelder
Karlskrona kommun

**Karlskrona kommune** er ein kommune i Blekinge län i Sverige. Kommunen grensar i nord til Emmaboda kommun og Torsås kommun i Kalmar län, samt til Ronneby kommun i Blekinge i vest. Sør for Karlskrona ligg Ringö, ei halvøy med om lag 500 innbyggjarar. Administrasjonssenteret i kommunen er Karlskrona.

I kommunen finn ein skjergard i sør. Nord for denne ligg det eit eit platålandskap med sprekkedalar, dei fleste i retning nord–sør. Av industri kan det nemnast at det ligg eit stort fiskemottak på Saltö.

## Administrativ historikk
Karlskrona kommun har ein svært komplisert inndelingshistorikk frå kommunalforordningane tredde i kraft i 1863 og fram til inndelinga vart slik ho er i dag, i 1974. Ved hundreårsskiftet i 1900 var området samansett av, forutan Karlskrona *[[by|stad]]*, 14 *[[landskommune|landskommunar]]* og ein *[[municipalköping]]*. Ein del av desse hadde vorte grunnlagde gjennom delingar i 1888. I år 1925 vart kommunen Hasslö og Aspö delt i to, altså Hasslö og Aspö kvar for seg.

I 1934 vart ein del av Augerums landskommun innlemma i Karlskrona stad, og på same tid vart *[[municipalsamhälle]]t* Långö frå 1908 oppløyst. 
Ved kommunereforma i 1952 vart desse storkommunane grunnlagde: Lyckeby (av kommunane Augerum og Lösen), Jämjö (av kommunane Jämjö og Torhamn, samt Kristianopels municipalköping), Fridlevstad (av Fridlevstad og Sillhövda), medan det ikkje vart forandringar for Tving, Nättraby, Sturkö, Ramdala, Hasslö og Rödeby. Aspö og Tjurkö vart innlemma i Karlskrona stad.
 
I 1963 vart Tving innlemma i Fridlevstad og Ramdala i Jämjö. I 1967 vart Lyckeby innlemma i Karlskrona stad. I 1971 vart einskapleg kommunetype innført utan samanslåingar. Men i 1974 gjekk Jämjö og Fridlevstad inn i Karlskrona, og Karlskrona kommun fekk dermed si noverande form.

## Kommunevåpenet
Blasonering: *På blå bakgrunn, eit anker krona med ei kongekrone, og med kong [[Karl XI av Sverige|Karl XI]] sitt spegelmonogram lagt oppå, alt av gull*.

Karlskrona stad hadde både namn og våpenskjoldmotiv etter grunnleggjaren sin. Det var opphavleg eit segl, men vartbrukt som våpen. Etter den langdryge kommunesamanslåinga, som var ferdig i 1974, vart våpenet same år registrert i Patent- och registreringsverket for Karlskrona kommun. Av dei tidlegare einingane som no inngjekk i kommunen, hadde Fridlevstad, Jämjö, Lyckeby og Nättraby hatt våpen, og desse vart ugyldige.

## Tettstader
Det er 18 tettstader i Karlskrona kommun. Ein mindre del av tettstaden Brömsebro ligg i Torsås kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

## Kjelder
* Artikkelen var opphavleg basert på ei omsetjing av «Karlskrona kommun» på Wikipedia på svensk.
* «Karlskrona» på Store Norske Leksikon.

## Fotnote
Kristin Bekkevold

**Kristin Bekkevold** () er ein tidlegare norsk fotballspelar og olympisk meister frå Hamar. 

Bekkevold vann gullmedalje under dei olympiske sommarleikane i 2000 som då var i Sydney. 

## Referansar
Olofströms kommun

**Olofströms kommune** er ein kommune i Blekinge län i Sverige. Kommunen grensar til to andre kommunar i Blekinge län, Sölvesborgs kommun og Karlshamns kommun, høvesvis i sør og aust. Han grensar også til tre kommunar i Skåne län, Osby kommun og Kristianstads kommun i vest og Bromölla kommun i sør. I nord grensar han til Tingsryds kommun og Älmhults kommun i Kronobergs län. Administrasjonssenteret i kommunen er Olofström.

Olofström har mykje skog, mange vatn og mange myrar. Næringslivet i kommunen er dominert av industriverksemder.

## Administrativ historikk
16. oktober 1863 braut kommunen Kyrkhult ut av Jämshög. I 1941 braut Olofströms köping ut av Jämshögs kommun. I 1966 vart alle sameinte att under namnet Olofström (framleis köping fram til kommunereforma i 1971 då einskapleg kommunetype vart innført og Olofströms kommun vart grunnlagd.)

## Kommunevåpenet
Blasonering: *På gullfarga bakgrunn, ein ståande svart hammar, omgjeven av elleve svarte sirklar i runding*.

Våpenet vart laga for Olofströms köping i 1950. Hammaren kjem frå seglet til Villands härad og sirklane frå eit jernverksstempel. Begge dei andre kommunane som hadde vorte innlemma i kommunen hadde også våpen. Men det var våpenet til den tidlegare köpingen som i 1974 vart registrert for Olofströms kommun i Patent- och registreringsverket.

## Tettstader
Det er fem tettstader i Olofströms kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

## Kjelder
* Artikkelen var opphavleg basert på ei omsetjing av «Olofströms kommun» på Wikipedia på svensk.
* «Olofström» på Store Norske Leksikon.

## Fotnote
Arnfinn Bergmann

**Arnfinn Bergmann** () var ein norsk skihoppar og lærar frå Trondheim. Bergmann vann gullmedaljen i hopprennet under dei olympiske vinterleikane i 1952, føre landsmannen Torbjørn Falkanger. Han er den einaste hopparen som i same sesongen har vunne både olympisk gull, noregsmeisterskapen og Holmenkollrennet. Bergmann var medlem av Sportsklubben Freidig og seinare av Ski- og fotballklubben Lyn i Oslo.

## Aktiv
Bergmann slo gjennom i 1949-sesongen då han kom han tredjeplass under noregsmeisterskapen, ein annan ny storhoppar, Torbjørn Falkanger, vart klar vinnar. Året etter kom han med i den norske VM-troppen, og vann bronsemedaljen under Ski-VM i 1950 i Lake Placid. Landsmannen Hans Bjørnstad sørgde for norsk VM-siger. 1952-sesongen vann han i rekkefølgje NM-gull, OL-gull og hopprennet i Holmenkollen, det siste eit nesten reint norsk stemne. Både under noregsmeisterskapen og i olympiaden viste han Torbjørn Falkanger til sølvplass.

Bergmann vart noregsmeister også i 1953 og 1958. I 1953 vart Arne Ellingsen utropt til meister, men etter finrekning vart Bergmann erklært vinnar med 0,1 poengs forsprang. Sitt tredje og siste NM-gull vann han i ei jamn tevling, Sverre Stenersen og Kjell Kopstad kom på dei andre medaljeplassane. Bergmann fekk bronsemedalje under meisterskapane i 1955, 1957 og 1959.

I 1953 vann han den italienske hoppveka, og i 1955 den sveitsiske hoppveka. Han deltok i den tysk-austerrikske hoppveka 1953/54, der han samanlagt vart nummer fem. I to av renna kom han på pallen, utan å gå heilt til topps.

### Besteplasseringar i internasjonale meisterskap og renn
* 1952: Vinnar i Holmenkollen
* 1953: Nr 8 i Holmenkollen, vinnar av den italienske hoppveka
* 1954: Nr 2 i Bischofshofen og nr 3 i Innsbruck
* 1955: Vinnar av den sveitsiske hoppveka
* 1956: Nr 13 i Holmenkollen
* 1957: Nr 7 i Holmenkollen
* 1958: Nr 12 i Holmenkollen

### Medaljar og besteplasseringar i noregsmeisterskap
*Ski-NM 1949: Bronsemedalje i Steinkjer
*Ski-NM 1950: Nr 4 i Bærum
*Ski-NM 1952: Gullmedalje i Porsgrunn
*Ski-NM 1953: Gullmedalje i Trondheim
*Ski-NM 1955: Bronsemedalje på Voss
*Ski-NM 1956: Nr 8 i Drammen
*Ski-NM 1957: Bronsemedalje i Mo i Rana
*Ski-NM 1958: Gullmedalje i Oslo
*Ski-NM 1959: Bronsemedalje på Gjøvik

Arnfinn Bergmann fekk Holmenkollmedaljen i 1956.

## Lærar
Bergmann arbeidde om lag 30 år som lærar i Oslo og Bærum, lengst ved Hosletoppen skule, der han var i 25 år. Som pensjonist busette han seg atter i Trondheim. Der var han med i arbeidet med å utvikle skimuseet på Trøndelag Folkemuseum på Sverresborg.

## Notar

## Bakgrunnsstoff
* 
* Vinnere av Holmenkollrennene - pdf  
* Holmenkollmedaljen - pdf
Holmen på Fedje

**Holmen** er ein gard og ein holme på Fedje. Holmen var opphavleg tre bruk: sjølve Holmen, Kremmarholmen og Ertsholmen. Han vart nemnd første gongen i 1563. Dei to sistnemnde vart mest truleg fråskild Holmen, men vart etter kvart brukt meir og meir i lag, og i 1859 vart dei slått saman igjen, då kalla Kremmarholmen. Ertsholmen vart nemnd første gongen i 1644 og vart òg kalla Vågen. 

Holmen med Kremmarholmen og Ertsholmen er ein holme i Kyrkjevågen, midt i hovudhamna på Fedje. Han ligg sentralt til for båttrafikken, og det vart tidleg handels- og gjestgjevarstad her. I tillegg til denne holmen, omfatta eigedomen òg heile Vestkanten, som er den nordvestlege delen av Fedje. Dette området var i lange tider utan busetnader og vart nytta som beitemark for Holmen. På 1800-talet fekk fleire setje opp hus her, men utan tilgang til jord. 

## Kjelder
*
Ronneby kommun

**Ronneby kommune** er ein kommune i Blekinge län i Sverige. Kommunen grensar til to andre kommunar i Blekinge län, Karlshamns kommun i vest og Karlskrona kommun i aust. Han grensar også til to kommunar i nord, Tingsryds kommun i Kronobergs län og Emmaboda kommun i Kalmar län. Administrasjonssenteret er Ronneby.

Ronneby kommune har også ein liten eksklave i Karlskrona kommun som har nokre få byar (Skillingsboda, Lönnemåla og Stora Lönnemåla), samt storparten av innsjøane Stora Skälen og Långasjön.

Den nordlege delen av kommunen har mykje skog, medan den sørlege delen har eit sletteområde som strekkjer seg ut til skjergarden. Næringslivet er dominert av tenestesektoren, og IT-sektoren har også vokse dei siste åra.

## Administrativ historikk
Då dei svenske kommunalforordningane tredde i kraft i 1863 var området samansett av Ronneby *[[köping]]*, samt ein del sokn. I 1870 vart Eringsboda kommun grunnlagd gjennom utbryting frå Tving. Köpingen Ronneby vart by i 1882.

Ved kommunereforma 1952 vart det oppretta «storkommunar». Desse var: Hallabro (av dei tidlegare kommunane Backaryd og Öljehult), Tving (av Eringsboda og Tving), Listerby (av dei tidlegare kommunane Edestad, Förkärla, Hjortsberga og Listerby). Bräkne-Hoby og Ronneby *landskommun* heldt fram utan endringar.

I samband med kommunereforma i 1971 vart desse einingane planlagt samanslåtte. Allereie i 1963 hadde Kallinge landskommun vorte oppretta gjennom samanslåing av Hallabro, Tving og Ronneby landskommunar. I 1967 vart Bräkne-Hoby, Kallinge og Listerby innlemma i Ronneby *stad*. Kommunen fekk altså si noverande form allereie fire år før han vart Ronneby kommun i samband med at einskapleg kommunetype vart innført i 1971.

## Kommunevåpenet
Blasonering: *Eit blått skjold delt av eit band med ein sølvstraum. I det øvre feltet ei sekstagga stjerna og i det nedre ein nymåne, begge også i sølv*.

Ronneby hadde tidleg vore by, men mista privilegium då Karlskrona vart grunnlagd. I 1882 vart Ronneby by på nytt, og våpenet vart fastsett året etter. Etter kommunegrunnlegginga vart byvåpenet uforandra valt til våpen for den nye kommunen og det ikkje-fastsette våpenet til Listerby gjekk ut av bruk. I 1974 vart våpenet registrert i Patent- och registreringsverket, merkeleg nok med stavinga frå 1883.

## Tettstader

Det er ni tettstader i Ronneby kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

## Kjelder
* Artikkelen var opphavleg basert på ei omsetjing av «Ronneby kommun» på Wikipedia på svensk.
* «Ronneby – kommune» på Store Norske Leksikon.

## Fotnotar
H II-region

**H II-regionar** er interstellare romskyer der hydrogenatoma er på ioneform. Namnet kjem av omgrepet H II, som står for ionisert hydrogen. Hydrogenet verter ionisert av ultrafiolett stråling frå varme og unge stjerner som finst i regionen, og gassen verter varma opp til mellom  og  K. Levetida til H II-regionar er på nokre få millionar år.

H II-regionar finst som oftast inne i H I-regionar, men har tjukkleikar 10 til  gonger større enn desse. Den høge temperaturen og tjukkleiken til H II-regionar gjerer at dei vidar seg ut i rommet, då desse verdiane er mykje høgare enn dei til omgjevnadene, både  for H I-regionar og interstellart medium. 

Den synlege strålinga frå H II-regionar kjem frå ion som fangar opp elektrona att, medan infraraudstråling verter sendt ut frå varmt støv. Fri-fri-overgangar sender ut radiostråling.

## Stjernefødestad

I H II-regionar er dei varme og unge stjernene vortne danna i regionen gjennom ein gravitasjonskollaps inne i gigantmolekylskyer. H II-kompleks er òg karakteristiske for galaksar med eksplosiv stjernedanning, som er galaksar der massive stjerner verter danna særs aktivt.

## Kjelder

* *Denne artikkelen byggjer på artikkelen «HII region» s. 182-83 i *'Philip's Astronomy Encyclopedia*' utgjeven i 2002.*
Vesperae solennes de Confessore

**Vesperae solennes de Confessore**, KV 339, er ein vesper av Wolfgang Amadeus Mozart, komponert i seks satsar. Vesperen følgjer katolsk liturgi for ein vesper, og inkluderer Magnificat frå Lukasevangeliet i tillegg til fem salmar frå Det gamle testamentet. Namnet «de Confessore» viser at vesperen er skriven til ein helgen, «solennes» tyder høgtidleg, og viser at det er skrive for framføring med orkester.

Vesperen er skriven for solistar (sopran, alt, tenor og bass), firstemt kor, to clarinoar, to fiolinar, pauker, cello, kontrabass, fagott, tre tromboner og orgel. Han er mest kjend for sopranarien i «Laudate Dominum».

Teksten til dei seks satsane i vesperen er henta frå bibelske salmar, og alle satsane vert avslutta med doksologien Gloria Patri. Satsane er Dixit (Salme 109), Confitebur (Sal. 110), Beatus Vir (Sal. 111), Laudate Pueri (Sal, 112), Laudate (Sal. 116) og Magnificat (Luk. 1).

Musikken vart skriven medan Mozart var hoffkomponist for erkebiskopen i Salzburg.

## Teksten

 

 

## Kjelder
* Karl Gustav Fellerer og Felix Schroeder i utg. ved Bärenreiter (2006) ISMN M-006-45975-9
Sölvesborgs kommun

**Sölvesborgs kommun** er ein kommune i Blekinge län i Sverige. Kommunen grensar til Bromölla kommun i Skåne län i vest, og Olofströms kommun og Karlshamns kommun i Blekinge län i nord. Administrasjonssenteret er Sölvesborg.

I kommunen finn ein i vest det skogkledde Ryssberget og i aust Listerlandet med strender og små viker. Næringslivet er mykje jordbruk med stort husdyrhald (fjørfe og svin), minkoppdrett, i tillegg til elektroteknisk industri og næringsmiddelindustri.

## Administrativ historikk
Ved kommunereforma i 1952 vart «storkommunen» Gammalstorp oppretta av dei tidlegare kommunane Gammalstorp og Ysane. Samtidig vart Sölvesborgs landskommun innlemma i Sölvesborgs *[[stad]]*. 1. januar 1971 vart Sölvesborgs kommun oppretta gjennom samanslåing av Sölvesborgs stad med Mjällby og Gammalstorps landskommunar.

## Kommunevåpenet
Blasonering: *På gullbakgrunn, ein raud gresk kross og fire blå og raude ålar …*

Sölvesborg sitt kommunevåpen vart fastsett for Sölvesborgs stad i 1945 med inspirasjon frå eit segl som tidlegast er kjent frå 1535. Etter kommunegrunnlegginga vart det registrert hjå Patent- och registreringsverket i 1974.

## Tettstader
Det er ti tettstader i Sölvesborgs kommun. Ein mindre del av tettstaden Pukavik ligg i Karlshamns kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

## Kjelder
* Artikkelen var opphavleg basert på ei omsetjing av «Sölvesborgs kommun» på Wikipedia på svensk.
* «Sölvesborg – kommune» på Store Norske Leksikon.

## Fotnote
Karlshamn

**Karlshamn** er ein tettstad og administrasjonssenteret i Karlshamns kommun i Blekinge län i Sverige.

Karlshamn ligg der Mieån renn ut i Austersjøen og har ei av dei viktigaste, djupaste og største hamnene i Sverige. Europaveg 22 går gjennom byen, og det gjer også jernbana mellom Kristianstad og Karlskrona.

I Karlshamn ligg Aarhus Karlshamn (AAK) som produserer vegetabilsk feitt for næringsmiddel og kosmetikk. Før fusjonen med Aarhus United heitte føretaket Karlshamns AB, Sojan. Byen er òg kjend for meieriprodukta sine, som i dag ikkje vert laga i byen. Frå gammalt av har òg ein punsj namn frå byen.

Karlshamn var frå byrjinga av ei dansk fiskehamn med namn Bodekull. Kong Karl X Gustav grunnla ein by på denne staden grunna plasseringa ut mot Austersjøen, samt den vesle øya Frisholmen i hamneinnløpet i byen, der det seinare vart bygd ei borg som fungerte som forsvar. I 1664 fekk byen stadsprivilegium og i 1666 namnet Karlshamn etter grunnleggjaren. Staden voks, men levde delvis i skuggen av Karlskrona.

1800-talet innebar ein skikkeleg oppsving for byen, med mange innflytte tyske kjøpmenn og auka skipsfart og handel. På 1800-talet vart det bygd to jernbaner til byen, Blekingebanan og Karlshamn–Vislanda som var ei smalspora 1067 mm-bane. Også den fyrstnemnde bana var smalspora, men vart på 1950-talet bygd ut til ei normalspora bane. På same tid vart jernbanestasjonen flytt til ein ny stad i utkanten av sentrum, ved Pengaberget.

Austover langs kysten ligg Hällaryds skärgård.

## Kjelde

**Denne artikkelen bygger på «[[:sv:Karlshamn|Karlshamn]]» frå ,  den 6. mars 2009.*
Olofström

**Olofström** er ein tettstad og administrasjonssenteret i Olofströms kommun nordvest i Blekinge län i Sverige. Han ligg om lag 25 km nordvest for Karlshamn og hadde i 2006 7 380 innbyggjarar. 

Olofström har vokse opp kring eit jernverk som vart grunnlagt i 1735 og er grunnen til det største føretaket i Blekinge i dag. Olofström er kjend for den høgteknologiske industrien sin, med Volvo i spissen. Kommunen utvikla seg frå å vere ein liten tettstad til eit moderne industrisamfunn. Industrien, som har ei lang historie på staden, har gjeve ei svært interessant kulturarv innanfor industri og teknikk. Industrien på staden er dominert av føretaket Volvo Personvagnar. Dei kjøpte Svenska Stålpressningsaktiebolaget av Alfa Laval på slutten av 1960-talet. Den nest største arbeidsgjevaren i Olofström er sjølve kommunen. Andre større arbeidsgjevarar er mellom andre Finnveden Metal Structures, European Body Panels, Coor Service Management, Stans & Press og Blekinge läns landsting.

Ungdomsskulen i Olofström, Högavång, har sidan 1991 drive Holje musikklasser, ein av to profilklassar på skulen. Musikklassane er grunnskuleklassar med særskilt fokus på musikk og artistverksemd.

Holje marknad er ein festival og marknad som vert halden Olofström sentrum i slutten av mai kvart år. Marknaden inneheld fleire hundre buer, karusellar og artistopptredenar. På Holje marknad pleier det også å vere konkurransar. Kvart år besøkjer over 1&nbsp;000 personar marknaden.

## Kjelder
*Artikkelen var opphavleg basert på ei omsetjing av «Olofström» på Wikipedia på svensk.

### Fotnote
Ronneby

**Ronneby** er ein tettstad og administrasjonssenteret i Ronneby kommun i Blekinge län. Han ligg ved Ronnebyån og Europaveg 22.

Dei eldste stadsprivilegia er frå 1387, og han vart igjen by i 1882. Ronneby har tradisjon for ein stor verkstadsindustri. Ronneby brunn var tidlegare ein kurstad, med jernhaldige kjelder som vart oppdaga i 1705, men det er i dag eit konferansehotell på staden. Hotellet ligg rett ved sidan av Brunnsparken og Brunnsskogen. Staden er ein gammal handelsplass og Ronneby har òg vorte kalla «hjartet i Sverige sine hagar». I 2005 vart brønnparken kåra til den vakraste parken i Sverige.

I og med freden i Roskilde i 1658 vart Blekinge svensk.

## Kjelde
* Artikkelen var opphavleg basert på ei omsetjing av «Ronneby» på Wikipedia på svensk.


Fil:Ronneby Kulturcentrum.jpg|Kultursenteret i Ronneby
Fil:Ronneby Munktrappan.jpg|Munketrappa med Heliga Kors kyrka i bakgrunnen
Fil:Ronneby gamla vattentorn.jpg|Ronneby gamla vattentorn
Fil:Ronneby and Ronnebyån.jpg|Gammalt postkort med Ronneby og Ronnebyån
Sölvesborg

**Sölvesborg** er ein tettstad og administrasjonssenteret i Sölvesborgs kommun sørvest i Blekinge län. Tettstaden har eit areal på 5,71 km², og han hadde 8&nbsp;832 innbyggjarar i 2020.

Utanfor Sölvesborg ligg Listerlandet, og der finn ein mellom anna vakre sandstrender, som til dømes Sandviken (Siretorp och Sandviken), Hällevik og Torsö. Nord for Sölvesborg ligg Ryssberget, der ein av dei største bevarte bøkeskogane i Sverige ligg. Der Ryssberget sluttar ligg også Gammalstorp og Bjäraryd.

## Kjelde
* Artikkelen var opphavleg basert på ei omsetjing av «Sölvesborg» på Wikipedia på svensk.
Avesta kommun

:*Avesta kommun må ikkje forvekslast med [[Alvesta kommun]] i Kronobergs län.*

**Avesta kommun** er ein kommune i Dalarnas län i Sverige. Kommunen grensar til Hofors kommun og Sandvikens kommun i Gävleborgs län i nord. I sør grensar han til Norbergs kommun og Sala kommun i Västmanlands län. Han har også ein nabokommune i eige len, Hedemora kommun i nordvest. Administrasjonssenteret i kommunen er Avesta.

Avesta er ein skogskommune med lange tradisjonar for industri, men i den seinare tida har kommunen vorte ramma hardt av nedleggingar av arbeidsplassar.

## Administrativ historikk
I Avesta kommun vart i 1889 *[[municipalsamhälle]]t* Avesta oppretta, og i Folkärna kommun vart det i 1904 oppretta eit municipalsamhälle med namn Krylbo. I 1907 vart Avesta *köping* grunnlagd gjennom omstrukturering av kommunen, og municipalsamhället vart oppløyst. I 1919 vart köpingen omdanna til Avesta stad. Same år braut tettstaddelen ut av Folkärna kommun for å opprette Krylbo köping.

Ved kommunereforma i 1952 skjedde det ingen samanslåingar i området. I staden vart *[[blockkommun]]en* Avesta oppretta allereie i 1967, då Avesta *stad* vart slått saman med Krylbo köping, samt *landskommunane* By, Folkärna og Grytnäs. Den nye kommunen var formelt by fram til 1971, då namnet vart Avesta kommun.

## Kommunevåpenet
Blasonering: *Eit sølvskjold delt av eit band med ein blå straum. Oppe eit raudt jernmerke og nede eit koparmerke med same farge*.

Våpenet vart fastsett i 1920 for Avesta stad. Det symboliserer Dalälven og industrien på staden. Ved kommunegrunnlegginga hadde, som ofte i Dalarna, alle einingane eigne våpen. Byvåpenet vart registrert uforandra hjå Patent- och registreringsverket i 1974.

## Tettstader
Det er fem tettstader i Avesta kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

## Kjelder
* Artikkelen var opphavleg basert på ei omsetjing av «Avesta kommun» på Wikipedia på svensk.
* «Avesta – kommune i Sverige» på Store Norske Leksikon.

## Fotnote
Nukleon

**Nukleon** eller **kjernepartiklar** er eit samlenamn for proton og nøytron. Alle atomkjernar er bygde opp av nukleon.

Nukleona er igjen bygd opp av kvarkar. Nukleontalet er talet på nukleon i ein kjerne. Ulike isotopar av eit grunnstoff vert oppgjevne med nukleontalet saman med namnet på grunnstoffet, til dømes 13C, som er ein karbonisotop med 13 nukleon. Nukelontalet vert òg kalla massetal. 

I kjernefysiske prosessar kan nukleona skifta frå å vera proton til nøytron og omvendt. 

## Kjelder
* nukleon. I Store norske leksikon. Henta frå: http://snl.no/nukleon
Bjørn Bergvall

**Bjørn Bergvall** () er ein norsk seglar frå Oslo.

Han deltok i dei olympiske sommarleikane i 1960 i Roma, der han vann gull i klassen *Flying Dutchman*, saman med Peder Lunde.

## Refereransar
Andebu kyrkje

**Andebu kyrkje** ligg i Andebu, Høyjord og Kodal sokn i Andebu i Sandefjord kommune. Ho er ei steinkyrkje frå 1100-talet med eitt skip og eit kvadratisk kor. Kyrkja har omtrent 300 sitteplassar. Orgelet i kyrkja er frå 2008.

Kyrkja låg tidlegare i Andebu kommune, som 1. januar 2017 blei slått saman med Stokke og Sandefjord kommunar.

Rett attmed kyrkja ligg Andebu prestegard.

## Bilete

Andebu kirke, 1949, Anders Beer Wilse, NF.W 50696.jpg|Kyrkja fotografert i 1949 av Anders Beer Wilse.
Andebu kirke, 1949, Anders Beer Wilse, NF.W 50697.jpg|Kyrkja i 1949, også av Wilse.


## Kjelder
* Andebu bygdebok: Kirker i Andebu

## Bakgrunnsstoff
* 
* 
* Sandefjord kyrkjelege fellesråd
* Vestfold vakre middelalderkirker (PDF-hefte)
* 

## Fotnotar
Borlänge kommun

**Borlänge kommun** er ein kommune i Dalarnas län i Sverige. Kommunen grensar til Gagnefs kommun i vest, Leksands kommun og Falu kommun i nord, Säters kommun i søraust og Ludvika kommun i sørvest, alle i Dalarnas län. Administrasjonssenteret i kommunen er Borlänge.

Han inneheld ein del av det kuperte og skogkledde Bergslagsområdet i sør og sørvest, og ein del av Tunaslätten kring Dalälven i nordaust. Borlänge kommun har gamle industritradisjonar, men dei siste tjue åra har viktigskapen til industrien vorte mindre. Administrasjonsenteret Borlänge har likevel framleis nokre større industriføretak.

## Administrativ historikk
Borlänge byrja sin «kommunale karriere» som namn på eit *[[municipalsamhälle]]* som vart innlemma i Stora Tuna kommun i 1891. I 1898 braut det ut av kommunen og Borlänge *[[köping]]* vart oppretta. I Stora Tuna vart det i 1925 innlemma endå eit municipalsamhälle, Domnarvet. Dette braut i 1929 ut til ein eigen kommune. Borlänge og Domnarvet vart i 1944 slått saman til Borlänge *[[by|stad]]*. Ved kommunereforma i Sverige frå 1952 gjekk Torsångs kommun inn i storkommunen *Stora Tuna*. I 1971 vart Borlänge igjen sameina med Stora Tuna og Borlänge kommun vart oppretta.

## Kommunevåpenet
Blasonering: *Eit skjold delt av eit band med ein sølvstraum. Oppe eit sølvfarga jernmerke på blå bakgrunn og nede ei sølvfarga ståande øks på raud bakgrunn*.

Dette våpenet vart fastsett av kongen 21. januar 1938 for Domnarvets landskommun. I 1942 fekk Borlänge köping eit våpen med ein våg og ein båt. Då Borlänge stad vart oppretta i 1944 var det Domnarvet sitt våpen som vart teke i bruk. Før kommunesamanslåinga i 1971 hadde også Stora Tuna og Torsång våpen, i likskap med dei fleste landskommunane i Dalarnas län. I byrjinga vart det brukt eit våpen med ein «B» og ei bølgje, men i 1978 vart det vedteke at ein skulle registrere det gamle byvåpenet for den nye kommunen.

## Tettstader
Det er sju tettstader i Borlänge kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

## Kjelder

* «Borlänge – kommune i Sverige» på Store Norske Leksikon.

**Denne artikkelen bygger på «[[:sv:Borlänge kommun|Borlänge kommun]]» frå ,  den 7. mars 2009.*
Sulen

**Sulen** (stundom kalla *Sulo*) er ein gard nordvest på Fedje i området kalla Vestkanten. 

Sulen låg først under Husa og seinare under Holmen eller Kremmarholmen. I starten vart Sulen derfor rekna som eit plass, som regel med lite jord og husdyr. Sulen er første gong nemnt i skriftlege kjelder i 1643. På denne tida vart Sulen nytta som beiteområde og det var ingen som budde her. I starten omfatta Sulen heile området som i dag vert kalla Vestkanten, utanom Kremmarholmen, det vil seie heile halvøya nord for Bruvågen og vest for Kyrkjevågen. 

Sulen vart første gong busett på første halvdel av 1700-talet. 

## Kjelder
*
Hesteneset på Fedje

**Hesteneset** er ein gard nordvest på Fedje. Han ligg heilt vest i området *Vestkanten*, med Karlsøyna like utanfor. Garden er av ei dei nyaste på Fedje og vart først dyrka i 1862. Før den tid var her udyrka mark som høyrte til Kremmarholmen. 

## Kjelder
*
Hesthøyen

**Hesthøyen** (stundom kalla *Hesthaugen*) er ein gard nordvest på Fedje i området kalla Vestkanten. Det ligg mellom Hesteneset i nord og Langedalen i sør. Garden er ein av dei nyare på Fedje og vart først rydda i 1920-åra. Før den tid var dette beitemark for Kremmarholmen. 

Staden ligg på nokre småhøgder 20-30 meter over havet, og med flatare landskap omkring har ein panoramautsikt utover Nordsjøen frå her. Under den andre verdskrigen okkuperte derfor tyskarane området for å kunne nytte seg av denne fordelen. Husa som stod her vart tekne av tyskarane, og dei bygde ein radarstasjon her. I 1952-1953 vart det bygd loshytte på staden, og i 1954 fekk Losvesenet skøyte på tomta. I 1992 vart det opna ein ny felles losstasjon og trafikksentral på staden, der ein overvaker skipstrafikken i heile Nordsjøen. 

Forsvarsdepartementet fekk ei tomt her alt i 1929 der det vart bygd ein kystvaktstasjon, men denne vart truleg riven under krigen. Tyskarane bygde òg ei sjukestove her. Då krigen var over tok Fedje kommune over tomta og det var meininga å byggje gamleheim på tomta. Det vart ikkje noko av og huset var riven i 1960-åra. I dag står berre murane att. Ei brakke som tyskarane bygde vart òg teken over av kommunen. Fedje ungdomslag vart stifta i 1946 og har sidan den gong nytta bygget som ungdomshus. På midten av 1980-talet skifta laget namn til Fedje bygdelag. 

## Kjelder
*
Langedalen på Fedje

**Langedalen** er ein gard nordvest på Fedje midt i området kalla Vestkanten. Det vart først busetnad her rundt 1810, og før den tid var området utmark som høyrte til Kremmarholmen. Garden ligg sør for Hesthøyen, nord for Vinappen og vest for Sulen. 

## Kjelder
*
Mulen på Fedje

**Mulen** er ein gard og ei halvøy nordvest på Fedje. Ho ligg nordaust i området Vestkanten i innseglinga til hovudhamna på Fedje. I følgje Oluf Rygh tyder namnet eit breitt og høgt nes. 

Området vart først busett i 1750-åra, men alt i 1770-åra vart området fråflytta, og det låg aude dei neste 50 åra. 

Mellom fastlandet og halvøya ligg Muleide. I 1870-åra vart det rydda eit eige bruk her. 

## Kjelder
*
Beate

**Beate** og **Beathe** er ein tysk og skandinavisk variant av kvinnenamnet **Beata**, som er hokjønnsforma av det latinske *beatus*, 'signa' eller 'salig'. Namnet er utbreidd på grunn av nemninga *Beata Virgo*, 'signa jomfru Maria'.

Beate har norsk namnedag 8. mars. Betsy og Bea er andre kortformer, medan Beatrice og Beatrix er nærskylde namn.

## Bruk
Namnet Beate er kjend frå 1200-talet, men har vore lite nytta i Noreg. Det tok til å veksa i utbreiing på andre halvdelen av 1900-talet, med ein topp på 1970-talet då over 0,4 % av nyfødde jenter fekk namnet. I 2009 var det 4&nbsp;465 kvinner som heitte Beate i Noreg. 680 heitte Beathe og 347 heitte Beata.

## Namneberarar
* Beate Børresen (f. 1947), norsk forfattar
* Beate Strindberg (f.1956), norsk grafikar
* Beate Eriksen (f. 1960), norsk skodespelar og regissør
* Beate Grimsrud (f. 1963), norsk forfattar
* Beate Gangås (f. 1963), norsk likestillings- og diskrimineringsombud.
* Beate Gütschow (f. 1970), tysk kunstnar

## Kjelder


* *Delar av denne artikkelen bygger på «[[:nb:Beate|Beate]]» frå , den 7. mars 2009.*
Betty

**Betty** er eit kvinnenamn opphavleg danna som ei engelsk kortform av Elizabeth, med tydinga 'Gud er fullkomen'.

Betty har norsk namnedag 8. mars. Bette, Betsy og Bess er nærskylde namn.

## Bruk
Betty var opphavleg eit utbreidd kjælenamn i England for kvinner kalla Elizabeth. Det blei etterkvart gjeve som døypenamn, særleg i USA. Der var namnet særleg populært frå like før 1920 til nokre år etter 1945, då det blei gjeve til over 1,0 % av nyfødde.

I Noreg er det 498 kvinner som heiter Betty (2009).

## Namneberarar
* Betty Friedan (1921–2006), amerikansk kvinnesakskvinne
* Betty Blue (1931–2000), amerikansk modell og skodespelar
* Betty Williams (f. 1943), nordirsk fredsprisvinnar
* Betty Davis (f. 1945), amerikansk songar
* Betty Ann Bjerkreim Nilsen (f. 1986), norsk langrenns- og orienteringsløpar

### Oppdikta
* Betty Boop, teikneseriefigur laga av Paramount Pictures 
* *[[Ugly Betty]]*, amerikansk TV-serie basert på den kolombianske *[[Betty la fea]]*

## Kjelder


* *Delar av denne artikkelen bygger på «[[:nb:Betty|Betty]]» frå , den 7. mars 2009.*
Kongestølen

**Kongestølen** er ein gard nordvest på Fedje og den nordlegaste i området kalla Vestkanten. Den første busetnaden her kom i 1890-åra. 

Garden ligg vest for Mulen, nord for Sulen og nordaust for Hesthøyen. 

## Kjelder
*
Smineset på Fedje

**Smineset** er ein gard og eit nes nordvest på Fedje, søraust i området kalla Vestkanten. Neset strekkjer seg ut i Husavågen mot Smiholmen. Smiholmen høyrte i starten til Uthaugen, medan Smineset høyrte til Kremmarholmen. 

Forstavinga «smi» tyder smed, så det har truleg vore ein smed på anten Smineset eller Smiholmen. I 1868 vart namnet skriven Smedjenæset, så tydinga kjem då klart fram. Dei første husa på Smineset vart bygd i 1860-åra. 

## Kjelder
*
Bettina

**Bettina** er opphavleg eit italiensk kjælenamn, anten ei kortfom for Elisabetta, som kjem frå eit hebraisk namn med tydinga 'Gud er fullkomen' eller for Benedetta, frå latinsk Benedictus, 'signa'.

Bettina har norsk namnedag 8. mars. Betsy og Betty er nærskylde namn.

## Bruk
Bettina er utbreidd i Italia og Tyskland.

Det er 651 kvinner som heiter Bettina og 251 som heiter Betina i Noreg (2009).

## Namneberarar
* Bettina von Arnim (1785–1859), tysk forfattar
* Bettina Rheims (f. 1952), fransk fotokunstnar
* Bettina Banoun (f. 1972), norsk advokat og skodespelar
* Bettina Thorvik, norsk politikar

## Kjelder

* *Denne artikkelen bygger på «[[:nb:Bettina|Bettina]]» frå , den 7. mars 2009.*
Skotholmen på Fedje

**Skotholmen** (uttale *skåthålmen*) er ein holme og ein gard nordvest i Fedje kommune. Han er den nordlegaste garden på Fedje og er knytt til Moldøyna i søraust ved ei vegfylling. Holmen ligg på nordsida av Kyrkjevågen og nordaust for Mulen. Nord for Skotholmen ligg Moldøyosen, som er innseglinga til hamna på Fedje frå Fedjefjorden i vest. 

Namnet «Skot» kjem truleg av «skjota» eller skyta, det vil sei eit framspring av land eller ei høgd som skyt i vêret. Det står mellom anna ein knaus på Skotholmen som skulle passa bra til denne skildringa. 

Namnet har òg vorte skrive Stokholm i skriftlege kjelder, og det er denne stavinga som er nytta som slektsnamn i dag. I dei skriftlege kjeldene har namnet varieret mykje oppgjennom hundreåra: Schodeholmen, Skotholm, Schottholm, Schodtholm, Schotholmen, Skaatholmen, Stockholmen, Stocholmen, Stocholmen, Stokholm, Stochhlomb og Stocholm. I kyrkjebøkene vart i tillegg namnet Stefholmen nytta på 1700-talet, og på 1800-talet nytta prestane òg namnet Vågen. 

Garden vart nemnd første gongen i 1590. 

## Kjelder
* 

### Fotnotar